Na temelju članka 21. Odluke o izvršavanju Proračuna Općine Kloštar Podravski za 2023. godinu („Službeni glasnik Koprivničko-križevačke županije“ broj 38/22) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 19. sjednici održanoj 31. svibnja 2023. godine, donijelo je

 **O D L U K U**

**o davanju suglasnosti trgovačkom društvu KOMUNALNO KP d.o.o. za kratkoročno zaduživanje kod SLATINSKA BANKA d.d.**

**Članak 1.**

Općina Kloštar Podravski daje suglasnost trgovačkom društvu KOMUNALNO KP d.o.o., Trg svete Obitelji 2, Kloštar Podravski, OIB: 22839285286, za kratkoročno zaduživanje (produžetak okvirnog kredita po žiro računu) kod SLATINSKA BANKA d.d. na iznos od 17.000,00 eura za sredstva za podmirenje tekućih troškova pod slijedećim uvijetima:

* rok vraćanja zajma: 12 mjeseci
* kamatna stopa: 8,5% godišnje, fiksna
* naknada za obradu: 1%, min, 100,00 EUR, jednokratno
* Naknada za neiskorišteni iznos:1% godišnje na iznos odobrenih, a neiskorištenih sredstava, min. 40,00 EUR, kvartalno
* instrument osiguranja plaćanja: Zadužnica bjanko na 20.000,00 EUR trgovačkog društva KOMUNALNO KP d.o.o. te Zadužnica bjanko na 20.000,00 EUR Sudužnika Općine Kloštar Podravski.

**Članak 2.**

 Ugovor sa bankom potpisat će se nakon dobivanja suglasnosti Općinskog vijeća Općine Kloštar Podravski.

**Članak 3.**

 Ova Odluka objavit će se na službenim stranicama Općine Kloštar Podravski.

OPĆINSKO VIJEĆE

OPĆINE KLOŠTAR PODRAVSKI

KLASA: 403-01/23-01/01

URBROJ: 2137-16-01/01-23-01

Kloštar Podravski, 31. svibnja 2023.

 PREDSJEDNICA:

 Marija Šimunko